Øyvind Fylling-Jensen

Øyvind Fylling-Jensen (født 22. april 1956 i Oslo) er en norsk veterinær og forskningsleder. 

Han er utdannet veterinær ved Justus-Liebig-Universität i Giessen, Tyskland (1976-1981), og ble autorisert veterinær i Norge 1982. I perioden 1982-1985 var han vitenskapelig assistent ved Institut für Veternärpathologie ved JLU og ved Institutt for patologi ved Norges veterinærhøgskole med stipend fra Norges landbruksvitenskapelige forskningsråd (NLVF). Fylling-Jensen ble tildelt graden dr.scient. ved NVH i 1985 og dr.med.vet. ved JLU i 1986. 

Han var en kort periode amanuensis/ prosektor i patologi ved NVH. Fylling-Jensen har hatt lederstillinger i Dynal AS, Medlab/Dr. Fürst medisinsk laboratorium, Alpharma Fine Chemicals og Fjord Seafoods ASA. Siden 2005 har han vært administrerende direktør ved Matforsk, som i 2008 ble fusjonert inn i matforskningsinstituttet Nofima AS. Han har vært administrerende direktør i Nofima siden mai 2009.

Han har lederutdannelse fra IMD, Harvard Business School, BI, NHH og Insead.

Referanser 

Norske veterinærer